钦定古今图书集成/明伦汇编/闺媛典/第166卷 > 项邦妾沈氏〈莫氏张氏附〉
## 钦定古今图书集成/明伦汇编/闺媛典/第166卷 > 项邦妾沈氏〈莫氏张氏附〉

按《嘉兴府志》：“沈氏，赠左都御史项邦妾，秀水人。归项
四年，邦与妻范皆没。沈抚孤守志，备尝艰苦，年八十
九旌表。”又：“项钺妻莫氏，年二十六而寡，遗孤甫四岁，
誓不更嫁。嘉靖初旌表。苏州卫指挥项绶妾张氏，年
二十而绶亡，他妾称夫遗命，勒欲嫁之。张截发毁容，
示无他志，止一女，与之相守终身。郡守赵瀛上其事”
旌表。